b'\n_START_ARTICLE_\nRed Bay\n_START_SECTION_\nPovijest\n_START_PARAGRAPH_\nGran Baya (baskijski za \xe2\x80\x9eVeliki zaljev\xe2\x80\x9d), kako su ga prozvali njegovi osniva\xc4\x8di 1530-ih, kori\xc5\xa1ten je kao postaja za obalni lov, klanje i prijevoz kitove masti za proizvodnju ulja i skladi\xc5\xa1tenje. Izme\xc4\x91u 1550. i po\xc4\x8detka 17. stolje\xc4\x87a, Red Bay, poznat kao Balea Baya (\xe2\x80\x9eZaljev kitova\xe2\x80\x9d) je bio sredi\xc5\xa1te za baskijski kitolov. Pomorci iz ju\xc5\xbene Francuske i sjeverne \xc5\xa0panjolske su u ljetnim mjesecima slali oko 15 kitolovaca i 600 mu\xc5\xa1karaca svake sezone na daljinsku postaju u tjesnacu Belle Isle (\xe2\x80\x9eLijepi otok\xe2\x80\x9d) kako bi lovili biskajske i grenlandske kitove koji nastanjuju tamo\xc5\xa1nje vode. Uskoro je ova postaja postala glavni izvor kitova ulja za Europu, gdje se uglavnom koristilo za rasvjetu._NEWLINE_U Red Bayu se nalaze i ostaci pe\xc4\x87i za renderiranje i obradu masti, te molova i privremenih nastambi, zajedno s podvodnim ostacima brodova i naslaga kostiju kitova. God. 1565., brod za koji se vjeruje da je San Juan, potonuo je u vodama Red Baya tijekom oluje. Drugi, manji brodovi kao \xc5\xa1to su txalupe, tako\xc4\x91er su prona\xc4\x91eni u ovim vodama. Drugi galijun prona\xc4\x91en je 25-35 metara ispod vode 2004. god. Bila je to \xc4\x8detvrti prekooceanski broda prona\xc4\x91en u ovom podru\xc4\x8dju. Tako\xc4\x91er, groblje na obli\xc5\xbenjem otoku Saddle sadr\xc5\xbei ostatke 140 kitolovaca. Za mnoge od njih se vjeruje kako su umrli od utapanja i izlo\xc5\xbeenosti elementima._NEWLINE_Povjesni\xc4\x8dari vjeruju kako je pad broja kitova u ovom kraju doveo do napu\xc5\xa1tanja kitolovnih postaja u Red Bayu nakon samo 70-tako godina uporabe. Red Bay je postao Nacionalni povijesni lokalitet Kanade 1979., a od 2013. god. je postao i jedno od sedamnaest kanadskih mjesta na UNESCO-ovom popisu svjetske ba\xc5\xa1tine._NEWLINE_Lokalna legenda ka\xc5\xbee kako je zloglasni gusar William Kidd skrio blago zakopano u Pond on the Hill-u, u podno\xc5\xbeju brda Tracey Hill. Stanovnici Carrola Cove su ga bezuspje\xc5\xa1no poku\xc5\xa1ali prona\xc4\x87i isu\xc5\xa1ivanjem ribnjaka.'